smcproject/ml-wiki-sentences huggingface dataset:
ടെക്‌നോളജി മേഖലയിൽ താരതമ്യേന ഇടിവുണ്ടായിട്ടും, ഐബിഎം വരുമാനത്തിന്റെ കാര്യത്തിൽ ഏഴാമത്തെ വലിയ സാങ്കേതിക കമ്പനിയാണ്, ഫോർച്യൂണിന്റെ കണക്കനുസരിച്ച് മൊത്തത്തിൽ 49-ാമത്തെ വലിയ കമ്പനിയാണ്.
ലോകത്തിലെ ഏറ്റവും തിരിച്ചറിയാവുന്നതും മൂല്യവത്തായതും പ്രശംസിക്കപ്പെടുന്നതുമായ ബ്രാൻഡുകളുടെ കൂട്ടത്തിൽ ഇത് സ്ഥിരമായി റാങ്ക് ചെയ്യപ്പെട്ടിട്ടുണ്ട്, സാങ്കേതിക താൽപ്പര്യമുള്ളവർക്കും ഉപഭോക്താക്കൾക്കുമിടയിൽ ധാരാളം ഫോളോവേഴ്‌സ് ഈ കമ്പനിക്കുണ്ട്.
ന്യൂയോർക്കിലെ എൻഡികോട്ടിൽ 1911-ൽ ഐബിഎം സ്ഥാപിതമായി; കംപ്യൂട്ടിംഗ്-ടാബുലേറ്റിംഗ്-റെക്കോർഡിംഗ് കമ്പനി (CTR) എന്ന നിലയിൽ 1924-ൽ "ഇന്റർനാഷണൽ ബിസിനസ് മെഷീൻസ്" എന്ന് പുനർനാമകരണം ചെയ്യപ്പെട്ടു.
ന്യൂയോർക്കിൽ സംയോജിപ്പിച്ച ഐ.ബി.എം 170-ലധികം രാജ്യങ്ങളിൽ പ്രവർത്തിക്കുന്നു.
ഐ.ബി.എമ്മിന്റെ ചരിത്രം എന്നത് ആധുനിക കമ്പ്യൂട്ടറിന്റേതു കൂടിയാണ്.
1880-കളിൽ, ഇന്റർനാഷണൽ ബിസിനസ് മെഷീൻസിൽ (IBM) മികച്ച സാങ്കേതികവിദ്യകൾ ഉയർന്നുവന്നു.
ജൂലിയസ് ഇ.
പിട്രാപ്പ് 1885-ൽ കമ്പ്യൂട്ടിംഗ് സ്കെയിലിന് പേറ്റന്റ് നേടി.
പഞ്ച്ഡ് കാർഡ് മെഷീനുകൾ, ടൈപ്പ് റൈറ്ററുകൾ നിർമ്മിച്ചുകൊണ്ട് രംഗത്തെത്തി.
അവിടെ നിന്ന്, സൂപ്പർ കംപ്യൂട്ടറിന്റെയും ഇലക്ട്രോൺ മൈക്രൊസ്കൊപ്പിന്റെയും വികാസത്തിലൂടെ സാങ്കേതികലോകത്തിന്റെ നെറുകയിലെത്തിയ ഐ. ബി.എം, മാറ്റത്തിന്റെ കൊടുംകാറ്റായി തന്നെ തുടരുന്നു.
ലോകശ്രദ്ധ പിടിച്ചു പറ്റിയ മെയിൻഫ്രെയിം കംപ്യൂട്ടർ മാത്രമല്ല ആളുകളെ വിസ്മയിപ്പിച്ച യൂണിവേഴ്സൽ പ്രൊഡക്‌റ്റും  ഐ.ബി.എമ്മിന്റേ  തായിരുന്നു.
ആഗോള വ്യാപകമായി ശാസ്ത്ര സാങ്കേതിക  സാമൂഹികരംഗങ്ങളിൽ വൻ മാറ്റത്തിനു ഇടയാക്കിയ ഐ.ബി.എം എന്ന അമേരിക്കൻ കമ്പനി അതിന്റെ ശതാബ്ദിയുടെ നിറവിലാണ്.
അവലംബം ↑ ↑ ↑ ↑ 1 2 3 4 5 {{ cite web }} : | archive-date= / | archive-url= timestamp mismatch; ജനുവരി 24, 2022 suggested ( help ) ↑ ↑ ↑ 1 2 ↑ ↑ ↑ 1 2 ↑ ↑ ↑ ↑ ↑ ↑
ഐ.യു.സി.എൻ. ചുവപ്പ് പട്ടികയിലെ ഗുരുതരമായ വംശനാശത്തിന്റെവക്കിലുള്ള ജീവിവർഗ്ഗങ്ങളുടെ പട്ടിക
Version 2014.2 of the IUCN Red List of Threatened Species identified 4574 Critically Endangered species , subspecies and varieties , stocks and subpopulations.
For IUCN lists of critically endangered species by kingdom , see: മൃഗങ്ങൾ (kingdom Animalia ) — IUCN Red List Critically Endangered species (Animalia) ഉഭയജീവികൾ — List of critically endangered amphibians പക്ഷികൾ — List of critically endangered birds മത്സ്യം — List of critically endangered fishes അകശേരുക്കൾ — List of critically endangered invertebrates Arthropods — List of critically endangered arthropods ഷട്പദങ്ങൾ — List of critically endangered insects Molluscs List of critically endangered molluscs സസ്തനികൾ — List of critically endangered mammals ഉരഗങ്ങൾ — List of critically endangered reptiles ഫങ്ഗസുകൾ (kingdom Fungi ) — List of fungi by conservation status ചെടികൾ (kingdom Plantae ) — List of critically endangered plants Protists (kingdom Protista ) — List of Chromista by conservation status See also Category:IUCN Red List critically endangered species Lists of IUCN Red List endangered species Lists of IUCN Red List vulnerable species Lists of IUCN Red List near threatened species References IUCN 2014.
Version 2014.2.
Source of the above list: online IUCN Red List .
Retrieved 30 August 2014.
ഐ.സി. ചാക്കോ ഇംഗ്ലീഷ് വിലാസം https://ml.wikipedia.org/wiki/I.
C._Chacko ഐ.സി. ചാക്കോ
കേന്ദ്ര സാഹിത്യ അക്കാദമി പുരസ്കാരം നേടിയ ബഹുഭാഷാ പണ്ഡിതനായിരുന്നു ഐ.സി. ചാക്കോ (25 ഡിസംബർ 1875 - 27 മേയ് 1966).
ഇംഗ്ളീഷ്, മലയാളം, സംസ്കൃതം, ഗ്രീക്ക്, ലാറ്റിൻ, സുറിയാനി, ഫ്രഞ്ച്, ജർമ്മൻ, തമിഴ് എന്നീ ഭാഷകൾ ചാക്കോയ്ക്ക് അറിയാമായിരുന്നു.
വ്യാഖ്യാതാവ്, നിരൂപകൻ, ഗവേഷകൻ, ശാസ്ത്രജ്ഞൻ, കവി എന്നീ നിലകളിലെല്ലാം  ശ്രദ്ധേയമായ സംഭാവനകൾ നൽകി.
ശാസ്ത്രവിഷയങ്ങൾ മലയാളത്തിൽ പ്രതിപാദിക്കുന്നതിനായി, സാങ്കേതിക പദങ്ങളുണ്ടാക്കുന്നതിനായി കഠിന പ്രയത്നം നടത്തി.
1932ൽ കേരളം മാസികയിൽ അദ്ദേഹമെഴുതിയ 'സാങ്കേതിക സംജ്ഞകൾ' എന്ന ലേഖന പരമ്പര ഏറെ ശ്രദ്ധിക്കപ്പെട്ടു.
ഇംഗ്ളീഷിലുള്ള പല പദങ്ങളുടേയും നിഷ്പത്തി, ലാറ്റിൻ-ഗ്രീക്കു ധാതുക്കളിൽ കണ്ടെത്തി, അവയ്ക്കു സമാനമായ സംസ്കൃത ധാതുക്കളിൽ നിന്ന്, മലയാള ഭാഷാശൈലിക്ക് ഇണങ്ങുന്ന രീതിയിൽ പദങ്ങൾ സൃഷ്ടിക്കുക എന്ന മാർഗ്ഗമായിരുന്നു ചാക്കോ അവലംബിച്ചത്.
ചാക്കോയുടെ ഏറ്റവും പ്രധാന രചന " പാണിനീയപ്രദ്യോതം " ആണ്.
പാണിനിസൂത്രങ്ങളുടെ സമഗ്രമായ വ്യഖ്യാനമായ ഈ കൃതിക്കായിരുന്നു മലയാളത്തിലെ രണ്ടാമത്ത കേന്ദ്ര സാഹിത്യ അക്കാദമി പുരസ്കാരം ലഭിച്ചത്.
ആലപ്പുഴ കുട്ടനാട്ടിൽ പുളിങ്കുന്നു പുന്നക്കുന്നത്ത്‌ശേരി കുടുംബത്തിലെ കോരയുടെയും അന്നയുടെയും മകനാണ്.
പ്രാരംഭ വിദ്യാഭ്യാസം സംസ്കൃതത്തിലായിരുന്നു.
പിന്നീട് ആലപ്പുഴ, കോട്ടയം, തിരുവനന്തപുരം യൂണിവേഴ്സിറ്റി കോളേജ് എന്നിവിടങ്ങളിൽ പഠിച്ച് ബിരുദം നേടി.
ആലപ്പുഴയിൽ ഒരു മിഡിൽ സ്കൂളിൽ രണ്ടു കൊല്ലം അദ്ധ്യാപകനായിരുന്നു.
1901 ൽ സ്ക്കോളർഷിപ്പോടെ ഉപരിപഠനത്തിനായി ഇംഗ്ളണ്ടിൽ പോയി.
ലണ്ടൻ സർവ്വകലാശാലയിൽ നിന്ന് ഊർജ്ജതന്ത്രത്തിലും മൈനിംഗ് എൻജിനിയറിംഗിലും ബിരുദങ്ങൾ നേടി.
നാട്ടിൽ തിരികെ എത്തി, തിരുവിതാംകൂർ സർക്കാർ സർവ്വീസിൽ ഭൂഗർഭശാസ്ത്രവകുപ്പിൽ, 1908 മുതൽ തിരുവിതാംകൂർ സ്റ്റേറ്റ് ജിയോളജിസ്റ്റായും 1921 മുതൽ വ്യവസായ വകുപ്പ് ഡയറക്ടർ ആയും ജോലി നോക്കി.
1966 മെയ് 27 ന് അദ്ദേഹം അന്തരിച്ചു.
കൃതികൾ ക്രിസ്തുസഹസ്രനാമം (വിഷ്ണുസഹസ്രനാമത്തിന്റെ ചുവടുപിടിച്ച് എഴുതിയത്) കൃഷി വിഷയങ്ങൾ.
പ്രകൃതി പാഠങ്ങൾ(രണ്ട് ഭാഗം) ജീവിതസ്മരണകൾ മാർളൂയിസ് പഴയപറമ്പിൽ (ജീവചരിത്രം) സർതോമസ് മൂർ (ജീവചരിത്രം) വാല്മീകിയുടെ ലോകത്തിൽ (ഉപന്യാസസമാഹാരം) ചില ശബ്ദങ്ങളും അവയുടെ രൂഢാർത്ഥങ്ങളും പാണിനീയപ്രദ്യോതം പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്കാരം (1957) അവലംബം ↑ http://www.keralasahityaakademi.org/sp/Writers/Profiles/ICChacko/Html/ICChackopage.htm ↑
ഐ.വി. ശശി ഇംഗ്ലീഷ് വിലാസം https://ml.wikipedia.org/wiki/I.
മലയാളത്തിലെ ഒരു പ്രശസ്ത സം‌വിധായകനായിരുന്നു ഇരുപ്പം വീട് ശശിധരൻ എന്ന ഐ.വി. ശശി ( English: I. V. Sasi ).
(1948 മാർച്ച് 28 - 2017 ഒക്ടോബർ 24) അദ്ദേഹം  ഏകദേശം 150 -ഓളം സിനിമകൾ സം‌വിധാനം ചെയ്തിട്ടുണ്ട്.
തന്റേതായ ഒരു ശൈലിയിലും സം‌വിധായക രീതിയിലും അദ്ദേഹത്തിന്റെ സിനിമകൾ മലയാള സിനിമ ചരിത്രത്തിൽ വേറിട്ടു നിൽക്കുന്നു.
കോഴിക്കോട് വെസ്റ്റ്ഹിൽ സ്വദേശിയായ ഐ.വി.ശശി മദ്രാസ് സ്‌കൂൾ ഓഫ് ആർട്‌സിൽ നിന്ന് ചിത്രകലയിൽ ഡിപ്ലോമ നേടിയശേഷമാണ് സിനിമയിലെത്തിയത്.
2017 ഒക്ടോബർ 24-ന് തന്റെ 69-ആം വയസ്സിൽ ചെന്നൈയിലെ സ്വവസതിയിൽ വച്ചുണ്ടായ ഹൃദയാഘാതത്തെത്തുടർന്ന് അദ്ദേഹം അന്തരിച്ചു.
ഇദ്ദേഹത്തിൻറ്റെ കൂടുതൽ സിനിമകളുഠ "അ"എന്നക്ഷരത്തിൽ തുടങ്ങുന്നതാണ്.
ആദ്യ സിനിമാ ജീവിതം
1968-ൽ എ.ബി.രാജിന്റെ കളിയല്ല കല്ല്യാണം എന്ന സിനിമയിൽ കലാസംവിധായകനായിട്ടായിരുന്നു തുടക്കം.
ഛായാഗ്രാഹ സഹായിയായും പ്രവർത്തിച്ചിട്ടുണ്ട്.
പിന്നീട് സഹ സം‌വിധായകനായി കുറെ ചലച്ചിത്രങ്ങളിൽ പ്രവർത്തിച്ചു.
ആദ്യചലച്ചിത്രം ഇരുപത്തിഏഴാം വയസ്സിൽ സം‌വിധാനം ചെയ്തു.
ഈ ചലച്ചിത്രത്തിൽ അദ്ദേഹത്തിന്റെ പേര് ചേർത്തിരുന്നില്ലെങ്കിലും ആദ്യം സം‌വിധാനം ചെയ്ത ചലച്ചിത്രം ഒരു വൻവിജയമായിരുന്നു.
ആദ്യ സം‌വിധാനം ചെയ്തതായി അറിയപ്പെടുന്ന ചലച്ചിത്രം ഉത്സവം (ചലച്ചിത്രം) ആണ്.
പിന്നീട് വന്ന അവളുടെ രാവുകൾ എന്ന സിനിമ മലയാളചലച്ചിത്ര ചരിത്രത്തിലെ തന്നെ ഒരു വിജയ ചിത്രം ആണ്.
ഈ ചലച്ചിത്രം പിന്നീട് ഹിന്ദിയിലേക്കും മൊഴിമാറ്റം നടത്തിയിരുന്നു.
അവളുടെ രാവുകൾ മലയാളത്തിലെ A വിഭാഗത്തിൽ പെട്ട ആദ്യത്തെ സിനിമയായിരുന്നു.
മലയാളത്തിന് പുറമെ തമിഴിലും ഹിന്ദിയിലും ഏഴ് വീതവും തെലുങ്കിൽ രണ്ടും സിനിമകൾ ചെയ്തു.
അവാർഡുകൾ 2014-ലെ ജെ.സി. ഡാനിയേൽ പുരസ്കാരം .
ലൈഫ് ടൈം അച്ചീവ്‌മെന്റ് അവാർഡ് - 2013 ഏപ്രിൽ 19-ന് കോഴിക്കോട് വച്ച് നടന്ന ഉത്സവ് 2013 പരിപാടിയിൽ കമലഹാസനും , മോഹൻലാലും , മമ്മൂട്ടിയും ചേർന്ന് ഐ.വി. ശശിയ്ക്ക് ലൈഫ് ടൈം അച്ചീവ്‌മെന്റ് അവാർഡ് നൽകി ആദരിച്ചു.
1982-ൽ ആരൂഡത്തിന് ദേശീയോദ്ഗ്രഥനത്തിുള്ള ദേശീയ അവാർഡ്.
രണ്ടു തവണമ മികച്ച സംവിധായകനുള്ള സംസ്ഥാന അവാർഡ്.
ഒരു തവണ മികച്ച രണ്ടാമത്തെ ചിത്രത്തിനുള്ള അവാർഡ്.
ഒരു തവണ ജനപ്രീതി നേടിയ ചിത്രത്തിനുള്ള അവാർഡ്.
ആറു തവണ ഫിലിംഫെയർ അവാർഡ്.
2015-ൽ ഫിലിം ഫെയറിന്റെ ലൈഫ് ടൈം അച്ചീവ്‌മെന്റ് പുരസ്‌കാരം.
അഭിനേത്രിയായ സീമയാണ് ഭാര്യ.
ശശി സംവിധാനം ചെയ്ത ഇതാ ഇവിടെ വരെയുടെ സെറ്റിൽ വച്ചാണ് സീമയെ പരിചയപ്പെടുന്നത്.
അതിനു ശേഷം ശശിയുടെ ഒരുപാട് സിനിമകളിൽ സീമ നായികയായിരുന്നു.
അവർ ഏകദേശം മുപ്പതോളം സിനിമകളിൽ ഒന്നിച്ച്  ജോലി നോക്കി.
ഇവർക്ക് അനു, അനി എന്നിങ്ങനെ രണ്ട് മക്കളുണ്ട്.
ശശി തന്റെ മരണം വരെ കുടുംബത്തോടെ ചെന്നൈയിൽ താമസിച്ചുവന്നു.
സംവിധാനം നിർവ്വഹിച്ച ശ്രദ്ധേയമായ മലയാളചലച്ചിത്രങ്ങൾ താഴെപ്പറയുന്നവയാണ്/ ഉത്സവം (1975) അനുഭവം (1976) അയൽക്കാരി (1976) ആലിംഗനം (1976) അഭിനന്ദനം (1976) ആശീർവാദം (1977) അകലെ ആകാശം (1977) അഞ്ജലി (1977) അംഗീകാരം (1977) അഭിനിവേശം (1977) ഇതാ ഇവിടെ വരെ (1977) ആ നിമിഷം (1977) ആനന്ദം പരമാനന്ദം (1977) അന്തർദ്ദാഹം (1977) ഹൃദയമേ സാക്ഷി (1977) ഇന്നലെ ഇന്ന്(ചലച്ചിത്രം) (1977) ഊഞ്ഞാൽ (1977) ഈ മനോഹര തീരം (1978) അനുമോദനം (1978) അവളുടെ രാവുകൾ (1978) അമർഷം (1978) ഇതാ ഒരു മനുഷ്യൻ (1978) വാടകയ്ക്ക് ഒരു ഹൃദയം (1978) ഞാൻ ഞാൻ മാത്രം (1978) ഈറ്റ (1978) ഇനിയും പുഴയൊഴുകും (1978) അലാവുദ്ദീനും അത്ഭുതവിളക്കും (1979) അനുഭവങ്ങളേ നന്ദി (1979) മനസാ വാചാ കർമ്മണാ (1979) ഏഴാം കടലിൻ അക്കരെ (1979) ആറാട്ട് (1979) ഇവർ (1980) അങ്ങാടി (1980) കാന്തവലയം (1980) മീൻ (1980) കരിമ്പന (1980) അശ്വരഥം (1980) ഒരിക്കൽ കൂടി (1981) തുഷാരം (1981) തൃഷ്ണ (1981) ഹംസഗീതം (1981) അഹിംസ (1981) ഈ നാട് (1982) ഇണ (1982) തടാകം (1982) ജോൺ ജാഫർ ജനാർദ്ദനൻ (1982) സിന്ദൂരസന്ധ്യക്ക് മൗനം (1982) ഇന്നല്ലെങ്കിൽ നാളെ (1982) അമേരിക്ക അമേരിക്ക (1983) ഇനിയെങ്കിലും (1983) നാണയം (1983) കൈകേയി (1983) ആരൂഢം (1983) അതിരാത്രം (1984) ലക്ഷ്മണരേഖ (1984) ആൾക്കൂട്ടത്തിൽ തനിയെ (1984) അക്ഷരങ്ങൾ (1984) കാണാമറയത്ത് (1984) ഉയരങ്ങളിൽ (1984) അടിയൊഴുക്കുകൾ (1984) അനുബന്ധം (1985) അങ്ങാടിക്കപ്പുറത്ത് (1985) ഇടനിലങ്ങൾ (1985) കരിമ്പിൻ പൂവിനക്കരെ (1985) രംഗം (1985) അഭയം തേടി (1986) വാർത്ത (1986) ആവനാഴി (1986) കൂടണയും കാറ്റ് (1986) ഇത്രയം കാലം (1987) അടിമകൾ ഉടമകൾ (1987) വൃത്തം (1987) നാൽക്കവല (1987) അബ്കാരി (1988) അനുരാഗി (1988) 1921 (1988) മുക്തി (1988) അക്ഷരത്തെറ്റ് (1989) മൃഗയ (1989) അർഹത (1990) വർത്തമാന കാലം (1990) മിഥ്യ (1990) ഇൻസ്പെക്ടർ ബൽറാം (1991) ഭൂമിക (1991) നീലഗിരി (1991) കള്ളനും പോലീസും (1992) അപാരത (1992) ദേവാസുരം (1993) അർത്ഥന (1993) ദി സിറ്റി (1994) വർണ്ണപ്പകിട്ട് (1997) അനുഭൂതി (1997) ആയിരം മേനി (1999) ശ്രദ്ധ (2000) ഈ നാട് ഇന്നലെവരെ (2001) ആഭരണച്ചാർത്ത് (2002) സിംഫണി (2003) ബൽറാം v/s താരാദാസ് (2006) അനുവാദമില്ലാതെ (2006) വെള്ളത്തൂവൽ (2009) തമിഴ് പകലിൽ ഒരു ഇരവ് 1979 അലാവുദ്ദീനും അൽഭുതവിളക്കും1979 ഒരേ വാനം ഒരേ ഭൂമി 1979 ഗുരു1980 എല്ലാം ഉൻ കൈരാശി 1980 കാലി1980 ഇല്ലം 1987 കോലങ്ങൾ 1995 ഹിന്ദി മൻ കാ ആംഗൻ 1979 പട്ടിഡ 1980 കരിഷ്മ 1984 ആംഘോം കി രിസ്റ്റ  1986 തെലുഗു കാലി (1980) മഞ്ചീവരു മാവരു (1989) ഐ.വി ശശി ചിത്രങ്ങൾ:ഒരു വിലയിരുത്തൽ
പൗഡറിട്ട് മിനുസപ്പെടുത്തിയ സുന്ദരമുഖമുള്ള നായകന്മാർ മലയാളസിനിമ അടക്കിവാണിരുന്ന കാലത്ത് പരുക്കൻ മുഖവും വില്ലൻ സ്വഭാവവുമുള്ള നായകന്മാരെ അവതരിപ്പിച്ച് ഐ.വി. ശശി പ്രേക്ഷകരെ ഞെട്ടിച്ചു.
ആറോ ഏഴോ കഥാപാത്രങ്ങൾ മാത്രമുണ്ടായിരുന്ന ചെറിയ സിനിമകളിൽ നിന്ന് നൂറിലധികം കഥാപാത്രങ്ങളുമായി ആൾക്കൂട്ടത്തിന്റെ കഥപറഞ്ഞ് മലയാള സിനിമയെ വലിയ ക്യാൻവാസിലേക്കെത്തിച്ചതും ഐ.വി. ശശിയാണ്.
വെള്ളിത്തിരയിൽ സംവിധായകന്റെ പേരെഴുതിക്കാണിക്കുമ്പോൾ പ്രേക്ഷകർ ഒന്നടങ്കം ആദ്യമായി കൈയടിച്ചതും ഐ.വി. ശശിക്കുവേണ്ടിയാണ്.
ഒരുപക്ഷേ, പിൽക്കാലത്ത് സൂപ്പർതാരങ്ങളുടെ സിനിമകൾക്ക് കൈയടിച്ചതിലും അധികം ശബ്ദത്തിൽ ഐ.വി. ശശിക്കുവേണ്ടി കരഘോഷമുയർന്നു.
എഴുപതുകളും എൺപതുകളും തൊണ്ണൂറുകളും ശശിയുടതായിരുന്നു.
സിനിമ അദ്ദേഹത്തിനാഘോഷമായിരുന്നു.
ഓരോ സിനിമയും ഉത്സവം പോലെ.
ആദ്യചിത്രമായ 'ഉത്സവം' മുതൽ അവസാന ചിത്രമായ 'വെള്ളത്തൂവൽ' വരെ സിനിമയോടുള്ള അദ്ദേഹത്തിന്റെ സമീപനവും അതുതന്നെയായിരുന്നു.
ശശിയുടെ സിനിമകൾ ആൾക്കൂട്ടത്തിന്റെ ആരവങ്ങൾ നിറഞ്ഞതാണ്.
പ്രധാനകഥയ്‌ക്കൊപ്പം ഉപകഥകളും അവയെ ഒരുമിച്ചു ചേർക്കുന്ന മറുകഥകളുമുണ്ടായിരുന്നു.
സൂപ്പർ താരങ്ങൾ മുതൽ എക്‌സ്ട്രാ താരങ്ങൾ വരെ നീളുന്ന വലിയ ആൾക്കൂട്ടത്തെ നിയന്ത്രിച്ച് വലിയ സിനിമകൾ ചെയ്യുന്നതിൽ ഐ.വി. ശശിയോളം മികവ് മറ്റൊരു സംവിധായകനുമുണ്ടായില്ല.
പിന്നീട് അത്തരം സിനിമകളെടുത്തവരെല്ലാം ശശിയെ അനുകരിക്കുകയായിരുന്നു.
സമൂഹത്തിന്റെ കഥകളാണ് അദ്ദേഹം എല്ലാ സിനിമകളിലും പറഞ്ഞത്.
ചില കഥാപാത്രങ്ങളെ കേന്ദ്രീകരിച്ചുള്ള സിനിമകളുണ്ടായിട്ടുണ്ടെങ്കിലും പറയുന്ന വിഷയത്തിന് സാമൂഹ്യപ്രസക്തി ഏറെയുണ്ടാകും.
സിനിമകണ്ട് പ്രേക്ഷന് പ്രതികരിക്കാൻ തോന്നും.
ഈ നാട്, ഇനിയെങ്കിലും, ഉണരൂ എന്നീ ശശിയുടെ മൂന്ന് സിനിമകൾ ഇതിന് ഉദാഹരണമാണ്.
സമകാലീന രാഷ്ട്രീയം സിനിമയിൽ ആദ്യമായി ചർച്ച ചെയ്തത് 'ഈ നാടി'ലൂടെയാണ്.
സിനിമ എന്ന മാധ്യമത്തിലൂടെ ശക്തമായി രാഷ്ട്രീയ നെറികേടുകളെക്കുറിച്ചുള്ള പ്രതിഷേധം അവതരിപ്പിക്കുകയായിരുന്നു. 'ഈ നാട്' കാണികളെ ഇളക്കി മറിച്ചു.
മലയാളത്തിൽ രാഷ്ട്രീയസിനിമകളുടെ ട്രെൻഡ് കൊണ്ടുവന്നത് അദ്ദേഹമാണ്.
അന്നുവരെ ശീലിച്ച ചിട്ടവട്ടങ്ങളെയെല്ലാം തട്ടിത്തെറിപ്പിച്ചാണ് ശശിയുടെ സിനിമകൾ വെള്ളിത്തിരയുടെ ആരവമായത്.
നമുക്കിടയിലുള്ള സംഭവങ്ങളെ, അത് രാഷ്ട്രീയമായാലും സാമൂഹ്യമായാലും സിനിമയുടെ ഭാഗമാക്കുന്ന ശൈലിക്കും തുടക്കമിട്ടത് ശശിയാണ്.
ആദ്യചിത്രമായ 'ഉത്സവ'ത്തിൽ തികച്ചും സാമൂഹ്യപ്രാധാന്യമുള്ള വിഷയമാണ് അവതരിപ്പിച്ചത്.
രണ്ടു തുരുത്തുകളിൽ ജീവിക്കുന്ന ജനങ്ങളുടെ കുടിവെള്ള പ്രശ്‌നമായിരുന്നു അത്.
തുടർന്ന് അദ്ദേഹത്തിൽ നിന്നുണ്ടായ നൂറ്റിയമ്പതോളം സിനിമകൾ സമൂഹത്തോട് കൂടുതൽ ചേർന്നുനിൽക്കുന്നതായി.
സിനിമയുടെ ആദ്യത്തെയും അവസാനത്തെയും ഉടമസ്ഥൻ സംവിധായകനാണെന്നായിരുന്നു ഐ.വി. ശശിയുടെ പക്ഷം.
പ്രമുഖ സാഹിത്യകാരന്മാരുടെ രചനകളും പുതിയ എഴുത്തുകാരുടെ രചനകളും ഒരുപോലെ വിജയിപ്പിക്കാൻ അദ്ദേഹത്തിനായി.
എംടിയോടും ടി. ദാമോദരനോടും ലോഹിതദാസിനോടും ഹരിഹരനോടുമൊക്കെ നൂറുശതമാനം നീതിപുലർത്തി.
എംടിയും ടി. ദാമോദരനുമായിരുന്നു ശശിയുടെ ഇഷ്ട എഴുത്തുകാർ.
എൺപതുകളിലെ സൂപ്പർഹിറ്റ് സിനിമകളെല്ലാം ഈ കൂട്ടുകെട്ടിലാണ് പിറന്നത്.
എംടിയുമായി ചേർന്നുണ്ടായ ആൾക്കൂട്ടത്തിൽ തനിയെ, അഭയം തേടി, ആരൂഢം, അനുബന്ധം, ഇടനിലങ്ങൾ, അടിയൊഴുക്കുകൾ തുടങ്ങിയ ചിത്രങ്ങൾ വ്യക്തികേന്ദ്രീകൃതമായ സിനിമകളായിരുന്നെങ്കിലും സമൂഹത്തിന്റെ പൊരുത്തക്കേടുകളാണ് തുറന്നുകാട്ടിയത്.
മുഖ്യധാരാ വാണിജ്യ സിനിമകളുടെ ചേരുവകൾ വേണ്ടതിലധികം ഈ ചിത്രങ്ങളിലുണ്ടെങ്കിലും സിനിമയെന്ന കലാരൂപത്തെ കൂടുതൽ മികവുറ്റതാക്കുന്ന ചലച്ചിത്രങ്ങളായിരുന്നു അവയെല്ലാം.
1979 ൽ പുറത്തിറങ്ങിയ ഏഴാം കടലിനക്കരെയാണ് ഐ.വി.ശശി-ടി.
ദാമോദരൻ കൂട്ടുകെട്ടിലെ ആദ്യ സിനിമ.
പിന്നീട് നീണ്ടകാലം ഈ കൂട്ട് സിനിമയിൽ സജീവമായി നിലനിന്നു.
ഏഴാം കടലിനക്കരെയിൽ തുടങ്ങിയ സൗഹൃദം അവസാനിക്കുന്നത് 2006 ലെ ബൽറാം/താരാദാസിലാണ്.
ചരിത്രവും സാമൂഹിക പശ്ചാത്തലവും അടിത്തറയാക്കിയുള്ളതാണ് ഐ.വി. ശശി-ടി.
ദാമോദരൻ ടീമിന്റെ സിനിമകളെല്ലാം.
മാപ്പിള ലഹളയുടെ പശ്ചാത്തലത്തിൽ ഒരുക്കിയ 1921 ഇവരുടെ മികച്ച പണംവാരി സിനിമയായിരുന്നു.
മമ്മൂട്ടി ശക്തമായ വേഷങ്ങളിലൂടെ മലയാളസിനിമയിൽ സ്ഥാനമുറപ്പിക്കുന്നതിനും ഈ കൂട്ടുകെട്ടിൽ പിറന്ന ചിത്രങ്ങളാണ് കാരണമായത്.
മലയാള സിനിമയുടെ ചരിത്രം മാറ്റിക്കുറിച്ചു, അവളുടെ രാവുകൾ എന്ന ചലച്ചിത്രം.
ഒരു വേശ്യയുടെ കഥ ഇത്രത്തോളം സാമൂഹ്യപ്രസക്തമായത് ഐ.വി. ശശിയിലൂടെ വെള്ളിത്തിരയിലെത്തിയതുകൊണ്ടാണ്.
അശ്ലീല സിനിമയെന്നുപറഞ്ഞ് പൊട്ടിത്തെറിച്ചവർക്കും സിനിമയിറങ്ങിക്കഴിഞ്ഞപ്പോൾ അതിനൊപ്പം നിൽക്കേണ്ടി വന്നു.
തികഞ്ഞ കലാമർമജ്ഞതയോടെ ചിത്രീകരണം നിർവഹിച്ചതു വഴി 'അവളുടെ രാവുകൾ' അന്നോളമുള്ള മലയാള സിനിമയുടെ ഭാവുകത്വത്തെ മാറ്റിമറിച്ചു.
പുതിയൊരു പ്രമേയ, ആഖ്യാന സാധ്യതയാണ് അതിലൂടെ രൂപപ്പെട്ടത്.
മദ്യപാനിയായ ഒരു സ്ത്രീയുടെ കഥ പറഞ്ഞ 'അനുഭവം' എന്ന സിനിമയും ഐ.വി. ശശി എന്ന സംവിധായകന്റെ വഴിമാറി നടത്തത്തെയും ധൈര്യത്തോടെയുള്ള സമീപനത്തെയും ഉദാഹരിക്കാൻ ചൂണ്ടിക്കാട്ടാറുണ്ട്.
ഭർത്താവിനെ വഞ്ചിക്കുന്ന ഭാര്യയും, പല സ്ത്രീകളെയും ഭാര്യമാരാക്കുന്ന പുരുഷന്മാരുമൊക്കെ ഐ.വി. ശശി സിനിമകളിൽ കഥാപാത്രങ്ങളായിട്ടുണ്ട്.
വാണിജ്യസിനിമയ്ക്കു വേണ്ടുന്ന ചേരുവകൾ ചേരുംപടി ചേർത്ത് സിനിമയാക്കുന്ന ശൈലിയായിരുന്നു അദ്ദേഹത്തിന്റെതെങ്കിലും, ഇത്തരം അനഭിലഷണീയതകളെല്ലാമുള്ള സമൂഹത്തിലേക്കാണ് താൻ ക്യാമറ പിടിച്ചിരിക്കുന്നതെന്നാണ് ശശി പറഞ്ഞിരുന്നത്.
ഐ.വി. ശശി എന്ന സംവിധായകന്റെ സിനിമകളിലെ വൈവിധ്യവും ആസ്വാദന നിലവാരവും അമ്പരിപ്പിക്കുന്നതാണ്.
മറ്റൊരു ചലച്ചിത്രകാരനും അവകാശപ്പെടാനാകാത്ത വിധം എണ്ണത്തിലും വൈവിധ്യത്തിലും വിജയത്തിലും സമ്പന്നനാണ് അദ്ദേഹം.
മലയാളം എക്കാലവും ഓർമിക്കപ്പെടുന്ന നിരവധി അഭിനയമുഹൂർത്തങ്ങളും കൊണ്ടാടപ്പെട്ട അഭിനയപ്രതിഭകളും ഐ.വി. ശശിയുടെ ക്യാമറയ്ക്കു മുന്നിലാണ് പിറന്നുവീണത്.
മമ്മൂട്ടിയും മോഹൻലാലും അടക്കമുള്ള വൻ താരനിര ശശിയുടെ ചിത്രങ്ങളിലൂടെ വെള്ളിത്തിര കീഴടക്കി.
ഓരോ കാലഘട്ടത്തിലും അദ്ദേഹം പുതിയ താരങ്ങളെ സൃഷ്ടിച്ചുകൊണ്ടേയിരുന്നു.
വിൻസെന്റും മധുവും ഉമ്മറും സോമനും ജോസും രവികുമാറും സുകുമാരനും ജയനും രതീഷും കമലഹാസനും റഹ്മാനും എല്ലാം അക്കൂട്ടത്തിലുണ്ട്.
പ്രേംനസീർ സൂപ്പർതാരമായി കത്തിനിൽക്കുന്ന കാലത്ത്, നസീറില്ലാത്ത ഒരു സിനിമയും പുറത്തുവരാത്ത സമയത്താണ് വില്ലനായിരുന്ന കെ.പി. ഉമ്മറിനെ നായകനാക്കി ശശി സിനിമ ചെയ്തത്.
എഴുപതുകളിലും എൺപതുകളിലും ഒരു ദിവസം മൂന്ന് സിനിമകൾ വരെ അദ്ദേഹം സംവിധാനം ചെയ്തിരുന്നു.
ഓരോ സെറ്റിലും ചെന്ന് നിർദ്ദേശം നൽകും.
എല്ലാ സിനിമകളിലും ശശിയുടെ കൈയൊപ്പ് പതിഞ്ഞിരിക്കും.
അവസാന സിനിമകൾ പലതും പരാജയപ്പെട്ടപ്പോൾ സിനിമയിൽനിന്ന് കുറച്ചുകാലം വിട്ടുനിന്നു.
മോഹൻലാലിനെ നായകനാക്കി ഒരുക്കിയ 'ശ്രദ്ധ' എന്ന ചിത്രത്തിലൂടെയായിരുന്നു പരാജയത്തിന്റെ തുടക്കം.
വർണപ്പകിട്ട്, ദേവാസുരം എന്നീ ചിത്രങ്ങൾക്ക് ശേഷം ഇരുവരും ഒരുമിച്ച ചിത്രമായിരുന്നു അത്.
ശ്രദ്ധയ്ക്ക് ശേഷം ഈ നാട് ഇന്നലെ വരെ, സിംഫണി, ബൽറാം വേഴ്‌സസ് താരാദാസ്, വെള്ളത്തൂവൽ എന്നീ നാല് സിനിമകൾ മാത്രമാണ് ഐ.വി. ശശി സംവിധാനം ചെയ്തിട്ടുള്ളത്.
ഏറെ പ്രതീക്ഷയോടെ എത്തിയ മമ്മൂട്ടി ചിത്രം 'ബൽറാം വേഴ്‌സസ് താരാദാസും' പരാജയമായിരുന്നു.
ഏഴുവർഷത്തെ ഇടവ
േളയ്ക്ക് ശേഷം ഒരു ബിഗ് ബജറ്റ് ചിത്രവുമായി തിരിച്ചുവരവിനൊരുങ്ങുമ്പോഴാണ് വിധി ക്രൂരമായി അദ്ദേഹത്തോട് പെരുമാറിയത്.
കുവൈറ്റ് യുദ്ധത്തെ അടിസ്ഥാനമാക്കിയുള്ള ചിത്രത്തിന് 'ബേണിംഗ് ബൽസ്'എന്നാണ് പേരിട്ടിരുന്നത്.
അതിന്റെ തിരക്കഥ അവസാന ഘട്ടത്തിലായിരുന്നു.
ഇംഗ്ലീഷ്, അറബിക്ക്, ഹിന്ദി ഭാഷകളിലാണ് ചിത്രം നിർമ്മിക്കാൻ തീരുമാനിച്ചിരുന്നത്.
സോഹൻ റോയിക്ക് ഒപ്പമാണ് പുതിയ ചിത്രം ഒരുക്കുന്നതെന്ന് തന്റെ ഫേസ്ബുക്ക് പേജിലൂടെ സംവിധായകൻ തന്നെയാണ് അറിയിച്ചത്.
ലോകത്തുടനീളമുള്ള സിനിമാ പ്രവർത്തകർ ചിത്രത്തിന്റെ ഭാഗമാകുമെന്നും ശശി അറിയിച്ചിരുന്നു.
സിനിമയാണ് എന്നും എന്റെ ആദ്യത്തെ പ്രണയം.
ഇത്തരത്തിലൊരു ഇടവേള എന്നെ സംബന്ധിച്ച് ബുദ്ധിമുട്ടാണ്.
എന്നാലും തിരിച്ചുവരവിനായി ഒരു സിനിമയൊരുക്കാൻ ഞാൻ തയ്യാറല്ലായിരുന്നു.
നൂറ്റിയമ്പതോളം ചിത്രങ്ങൾ ചെയ്‌തെങ്കിലും കുവൈറ്റ് യുദ്ധത്തെ കുറിച്ചുള്ള സിനിമ എന്റെ സ്വപ്‌നമായിരുന്നു.
പത്തുവർഷം മുമ്പ് മലയാളം ഇങ്ങനെയൊരു വലിയ ചിത്രത്തിനായി തയ്യാറായിരുന്നില്ല.
എന്നാൽ കുറച്ചു വർഷങ്ങൾക്കു മുമ്പ് അത്തരം ഒരു ചിത്രം ഒരിക്കലും മലയാളത്തിൽ ചെയ്യാൻ കഴിയില്ല എന്നെനിക്ക് മനസ്സിലായി.
അതിനാലാണ് എന്റെ ആറാമത്തെ ഹിന്ദി ചിത്രമായി ഇത് നിർമ്മിക്കാൻ തീരുമാനിച്ചത്.
കുവൈറ്റിലേക്കും ഇതിനായി യാത്ര പോയിരുന്നു.
അതിന്നും തുടരുന്നു.
ലോകത്തു കിട്ടാവുന്ന ഏറ്റവും നല്ല സാങ്കേതിക വിദ്യ ഉപയോഗിച്ചു ചിത്രം പൂർത്തീകരിക്കണമെന്നാണ് ആഗ്രഹം.
ജീവിതത്തിലെ ഏറ്റവും വലിയ കാൽവയ്പാണിത്.
എല്ലാവരുടെയും പിന്തുണയും പ്രാർഥനയും വേണം .
ശശി അന്ന് പ്രേക്ഷകരോട് പറഞ്ഞത് വളരെ പ്രതീക്ഷയോടെയും ആഹ്ലാദത്തോടെയുമാണ് സ്വീകരിക്കപ്പെട്ടത്.
എന്നാൽ ആ ബ്രഹ്മാണ്ഡ ചിത്രം കാണാനുള്ള ഭാഗ്യം പ്രേക്ഷകർക്കുണ്ടായില്ല.
ഏറെക്കാലമായി പ്രമേഹം , രക്താതിമർദ്ദം തുടങ്ങിയ അസുഖങ്ങൾ അലട്ടിയിരുന്ന ശശിയ്ക്ക് 2006-ൽ മസ്തിഷ്കാഘാതം പിടിപെടുകയുണ്ടായി.
ആയിടെ സംവിധാനം ചെയ്ത ചിത്രങ്ങളുടെ ദയനീയ പരാജയത്തിനിടയ്ക്കാണ് അദ്ദേഹത്തിന് മസ്തിഷ്കാഘാതം വന്നത്.
മാസങ്ങളെടുത്താണ് അദ്ദേഹം സാധാരണ ജീവിതത്തിലേയ്ക്ക് മടങ്ങിവന്നത്.
ഇതിനിടയിൽ ശശിയുടെ ചെന്നൈയിലെ ബിസിനസ് പരാജയപ്പെട്ടു.
വീട് കടം കയറി.
വളരെയധികം ബുദ്ധിമുട്ടേണ്ടിയാണ് ശശിയും സീമയും ഇതിനെ നേരിട്ടത്.
മസ്തിഷ്കാഘാതത്തിൽ നിന്ന് മുക്തിനേടിയ ശേഷം 2009-ൽ ശശി ' വെള്ളത്തൂവൽ ' എന്ന ഒരു ചിത്രം സംവിധാനം ചെയ്തു.
ഇതായിരുന്നു അദ്ദേഹത്തിന്റെ അവസാന ചിത്രം.
നവാഗതരായിരുന്ന രജത് മേനോനും നിത്യാ മേനോനുമായിരുന്നു നായികാനായകന്മാർ.
ഈ ചിത്രവും ബോക്സ് ഓഫീസിൽ വൻ പരാജയമായിരുന്നു.
ഇതോടെ ശശി സിനിമാരംഗം വിട്ടു.
2012-ൽ പതിവ് രക്തസമ്മർദ്ദപരിശോധനയ്ക്കിടയിൽ ശശിയ്ക്ക് അർബുദം സ്ഥിരീകരിച്ചു.
രണ്ടുവർഷം മാത്രമേ ജീവിച്ചിരിയ്ക്കൂ എന്നാണ് അന്ന് ഡോക്ടർമാർ പറഞ്ഞത്.
എന്നാൽ, പതുക്കെ അദ്ദേഹത്തിന്റെ ആരോഗ്യസ്ഥിതി മെച്ചപ്പെട്ടു.
തുടർന്ന് ഒരു വമ്പൻ പ്രോജക്ടുമായി തിരിച്ചുവരവിനൊരുങ്ങുമ്പോഴാണ് തികച്ചും അപ്രതീക്ഷിതമായി 2017 ഒക്ടോബർ 24-ന് രാവിലെ പത്തേമുക്കാലിന് ചെന്നൈയിലെ വീട്ടിൽ വച്ച്  ശശി അന്തരിച്ചത്.
ഹൃദയാഘാതത്തെത്തുടർന്ന് കുഴഞ്ഞുവീണ ശശിയെ സീമയും മകൻ അനിയും ചേർന്ന് ആശുപത്രിയിലേയ്ക്ക് കൊണ്ടുപോയെങ്കിലും വീട്ടിൽ വച്ചുതന്നെ അന്ത്യം സംഭവിച്ചുകഴിഞ്ഞതായി ഡോക്ടർമാർ സ്ഥിരീകരിച്ചു.
ഓസ്ട്രേലിയയിൽ താമസിയ്ക്കുന്ന മകൾ അനുവിനെ കാണാൻ പോകേണ്ടിയിരുന്ന ദിവസമായിരുന്നു ശശിയുടെ അന്ത്യം.
ശശിയുടെ മൃതദേഹം പൂർണ ഔദ്യോഗിക ബഹുമതികളോടെ ചെന്നൈ പോരൂരിലെ വൈദ്യുതിശ്മശാനത്തിൽ സംസ്കരിച്ചു.
മൃതദേഹം ജന്മനാടായ കോഴിക്കോട്ടേയ്ക്ക് കൊണ്ടുപോകുമെന്ന് ചില അഭ്യൂഹങ്ങൾ പരക്കുന്നുണ്ടായിരുന്നു.
സംവിധായകൻ രഞ്ജിത്തും ഈ ആവശ്യം ഉന്നയിച്ച് രംഗത്തെത്തിരുന്നു.
എന്നാൽ ഒടുവിൽ ചെന്നൈയിൽ തന്നെ സംസ്കാരം നടത്താൻ തീരുമാനിയ്ക്കുകയായിരുന്നു.
െഎവി ശശി അന്തരിച്ചു.2017 ഒക്ടോബർ 24 സ്രോതസ്സുകൾ ലൈഫ് ടൈം അച്ചീവ്‌മെന്റ് അവാർഡ് Archived 2013-05-03 at the Wayback Machine .
വെബ്‌ലോകം - പ്രോഫൈൽ Archived 2008-07-03 at the Wayback Machine .
വെബ്‌ലോകം - വാർത്തകൾ Archived 2008-11-19 at the Wayback Machine .
IMDb - Profile The Hindu Friday Review - Director's Special Archived 2010-08-22 at the Wayback Machine .
ഐ.പി. വിലാസം ഇംഗ്ലീഷ് വിലാസം https://ml.wikipedia.org/wiki/IP_address
ഐ.പി വിലാസം (IP address) അഥവാ ഇന്റർനെറ്റ് പ്രോട്ടോക്കോൾ വിലാസം ഒരു കമ്പ്യൂട്ടർ ശൃംഖലയിൽ ഉൾപ്പെട്ടിട്ടുള്ള ഓരോ ഉപകരണത്തേയും (അത് കമ്പ്യൂട്ടറാവാം , റൂട്ടറുകളോ ടൈം സെർവർകളോ ആവാം) തിരിച്ചറിയാനും, അവയ്ക്ക് പരസ്പരം ആശയവിനിമയം നടത്താനും മറ്റും ഉള്ള അനന്യമായ ഒരു സംഖ്യയാണ് .
മനുഷ്യരുടെ വീട്ടുവിലാസം പോലെ കമ്പ്യൂട്ടർ ശൃംഖലയിലുള്ള ഉപകരണത്തിന്റെ വിലാസമാണ് ഐ.പി വിലാസം എന്നു പറയുന്ന ഈ സംഖ്യ.
തത്ത്വത്തിൽ ഈ സംഖ്യ അനന്യമായിരിക്കും.
ശൃംഖലയിലുള്ള രണ്ട് ഉപകരണങ്ങൾക്ക് ഒരേ ഐ.പി വിലാസം ഒരേ സമയം ലഭിക്കില്ല.
ഉദാഹരണത്തിന് www.wikipedia.org എന്ന പേരിന് പകരം 66.230.200.100 എന്ന നമ്പർ ആണ് ശരിക്കും ഉണ്ടായിരിക്കുക.
മേൽ പറഞ്ഞനമ്പർ നമുക്ക് ഓർത്തിരിക്കാൻ എളുപ്പമല്ലാത്തത് കൊണ്ട് പകരം നമുക്ക് ഓർമ്മിച്ചിരിക്കാൻ പറ്റുന്ന പേരിൽ (www.wikipedia.org)പകരം നൽകുന്നു.
ഐ.പി. വിഭാഗങ്ങൾ
ഐ.പി വിലാസങ്ങളെ നാലായി(A,B,C,D) സെർവറുകളുടെ എണ്ണമനുസരിച്ച് തരം തിരിച്ചിട്ടുണ്ട്.
നെറ്റ്‌വർക്ക് ക്ലാസ്സ് നെറ്റ്മാസ്ക് നെറ്റ്വർക്ക് അഡ്രസ്സുകൾ A 255.0.0.0 0.0.0.0 - 127.255.255.255 B 255.255.0.0 128.0.0.0 - 191.255.255.255 C 255.255.255.0 192.0.0.0 - 223.255.255.255 Multicast 240.0.0.0 224.0.0.0 - 239.255.255.255 ഐ.പി. പതിപ്പുകൾ
ഇന്റർനെറ്റ് പ്രോട്ടോക്കോൾ വിലാസത്തിന്റെ രണ്ട് പതിപ്പുകളാണ് ഇപ്പോൾ ഉപയോഗിക്കുന്നത്.
ഡോട്ട്-ഡെസിമൽ നൊട്ടേഷനിലും ബൈനറിയിലും ഒരു ഐപി വിലാസത്തിന്റെ (പതിപ്പ് 4) ഒരു ചിത്രീകരണം.
ഐ.പി. പതിപ്പ് 4 അഡ്രസ്സുകൾ
32- ബിറ്റ് (4- ബൈറ്റ് ) അഡ്രസ്സുകളാണ് IPv4ൽ ഉപയോഗിക്കുന്നത്.
IPv4 അഡ്രസ്സ് നെറ്റ്വർക്കുകൾ Class First octet in binary Range of first octet Network ID Host ID Possible number of networks Possible number of hosts A 0XXXXXXX 0 - 127 a b.c.d 128 = (2 7 ) 16,777,214 = (2 24 - 2) B 10XXXXXX 128 - 191 a.b c.d 16,384 = (2 14 ) 65,534 = (2 16 - 2) C 110XXXXX 192 - 223 a.b.c d 2,097,152 = (2 21 ) 254 = (2 8 - 2) IPv4 പ്രൈവറ്റ് നെറ്റ്വർക്കുകൾ IANA Reserved Private Network Ranges Start of range End of range Total addresses 24-bit Block (/8 prefix, 1 x A) 10.0.0.0 10.255.255.255 16,777,216 20-bit Block (/12 prefix, 16 x B) 172.16.0.0 172.31.255.255 1,048,576 16-bit Block (/16 prefix, 256 x C) 192.168.0.0 192.168.255.255 65,536 IPv4 പ്രൈവറ്റ് നെറ്റ്‌വർക്കുകൾ ഐ.പി. പതിപ്പ് 6 അഡ്രസ്സുകൾ
നിലവിൽ കൂടുതൽ പ്രചാരത്തിലുള്ളതാണ് IPv4 അഡ്രസ്സുകൾ.
എങ്കിലും  ഇന്റർനെറ്റ്‌ ഉപയോഗിക്കാൻ കഴിയുന്ന പുതിയ തരം ഉപകരണങ്ങളുടെ എണ്ണം പെരുകുന്നത് കാരണം ഇതിനു ഉൾകൊള്ളാൻ കഴിയുന്ന അഡ്രസ്സുകൾ ദിനം പ്രതി കുറഞ്ഞു വരികയാണ്.
ഇതിന് പരിഹാരമാണ് ഐ.പി. പതിപ്പ് 6 വിലാസം.
ഇതിന്റെ വിലാസത്തിന്റെ വലിപ്പം 128-ബിറ്റാണ്.
ഇന്നുപയോഗിക്കുന്ന IPv4 അഡ്രസ്സുകൾ 32-ബിറ്റാണ്.
ഗണിതശാസ്ത്രപരമായി പറഞ്ഞാൽ 2 128 അല്ലെങ്കിൽ 3.403 × 10 38 വിലാസങ്ങൾ ഒരു ഐപി വിലാസത്തിന്റെ (പതിപ്പ് 6), ഹെക്സാഡെസിമലിലും ബൈനറിയിലും ഉള്ള ചിത്രീകരണം.
ഐ.പി. അഡ്രസ്സ് സബ്നെറ്റ്‌വർക്കുകൾ
സബ്നെറ്റിങ് സാങ്കേതികയ്ക്ക് IPv4 ആൻഡ് IPv6 നെറ്റ്വർക്കുകളെ ഒരുമിച്ച് കൈകാര്യം ചെയ്യാൻ സാധിക്കും.
ഐപി വേർഷൻ 6 ന്റെ പ്രാധാന്യത്തെക്കുറിച്ചുള്ള ബോധവത്കരണത്തിന്റെ ഭാഗമായി വേൾഡ് ഇന്റർനെറ്റ് സൊസൈറ്റിയുടെ ആഭിമുഖ്യത്തിൽ 2011 ജൂൺ 8 ന് ലോക ഐപി വേർഷൻ ദിനം ആഘോഷിച്ചിരുന്നു.
ഗൂഗിൾ, ഫെയ്‌സ്ബുക്, അക്കാമായ്, യാഹൂ തുടങ്ങിയ ഇന്റർനെറ്റ് രാജാക്കന്മാർ ഈ ഉദ്യമവുമായി കൈ കോർത്തു.
സ്റ്റാറ്റിക് ആൻഡ് ഡൈനാമിക് ഐ.പി. അഡ്രസ്സുകൾ
ഒരു കമ്പ്യൂട്ടറിന് എല്ലായ്പ്പോഴും ഒരേ ഐ.പി. അഡ്രസ്സ് കൊടുക്കുന്നതിനെ സ്റ്റാറ്റിക് ഐ.പി. എന്ന് പറയുന്നു.
കമ്പ്യൂട്ടറിന് സ്വമേധയോ ഐ.പി. അഡ്രസ്സ് കിട്ടുമ്പോൾ അതിനെ ഡൈനാമിക് ഐ.പി. എന്ന്പറയുന്നു.
അഡ്രസ്സിങ്ങ് രീതി
ഒരു കമ്പ്യൂട്ടറിന് സ്റ്റാറ്റിക് ഐ.പി കിട്ടുന്നത് അഡ്മിനിസ്റ്റർ നിശ്ചയിക്കുമ്പോഴാണ്.
ഇതിന്റെ നടപടിക്രമങ്ങൾ പ്ലാറ്റ്ഫോമിനനുസരിച്ച് വ്യത്യാസമുണ്ട്.
ഐ.പി. വിലാസം വി6 ഇംഗ്ലീഷ് വിലാസം https://ml.wikipedia.org/wiki/IPv6
ടി.സി.പി/ഐ.
പി ശ്രേണിയിലെ നൂതനവും വിപുലവും സങ്കീർണ്ണവും ആയ ഒരു അഡ്രസിങ് രീതി ആണ് IPv6 .
അഡ്രസിങ് രീതിയിലെ ഐ. പി. അഡ്രസ് വി4 ഇപ്പോഴും പ്രാബല്യത്തിൽ ഉണ്ടെങ്കിലും അതിന്റെ പോരായ്മകളും ദൗർബല്യങ്ങളും കണക്കിലെടുത്താണ് IPv6 രൂപകൽപ്പന ചെയ്തിരിക്കുന്നത് .
ഹെക്സാഡെസിമൽ സംഖ്യാ സമ്പ്രദായം ഉപയോഗിച്ചാണ് IPv6 പ്രതിനിധീകരിക്കുന്നത്.
ഇതിൽ 0 മുതൽ 9 വരെയും A മുതൽ F വരെയും ഉള്ള അക്ഷരങ്ങൾ ആണ് ഉൾപ്പെടുന്നത്.
ആകെ 128 ബിറ്റുകൾ ചേർന്നതാണ് IPv6.
ഉദാഹരണം താഴെ കൊടുത്തിരിക്കുന്നു.
FC00:0123:0000:0000:0ACD:F73D:0000:00F5
ഇവിടെ ഓരോ ഹെക്സാഡെസിമൽ അക്ഷരത്തിനും സമാനമായി 4 ബിറ്റ് ബൈനറി കോഡുകളുണ്ട്.
FC00 എന്നതിനു 1111 1100 0000 0000 എന്നതാണ്  FC00 യ്ക്ക് സമാനമായ ബൈനറി കോഡ്.
അങ്ങനെ നോക്കുകയാണെങ്കിൽ ആകെ 128 ബിറ്റുകൾ കാണാം .
FC00 എന്നത് ഒരു ക്വാർഡറ്റ് ആണ്.
ആകെ 8 ക്വാർഡറ്റ്
ഉണ്ട്.
ഒരോ ക്വാർഡറ്റ് നും സമാനമായി 16 ബിറ്റ് ബൈനറി ഉണ്ടാകും.
അപ്പോൾ 16*8=128
ഒരു ഐ.പി. വിലാസം വി6 ലെ ആകെയുള്ള 128 ബിറ്റുകളിൽ ആദ്യതെ 64 ബിറ്റുകലെ പ്രീഫിക്സ് എന്നു പറയുന്നു.
ഇത് ഉദ്ദേശിക്കുന്നത് ആ കമ്പ്യൂട്ടർ ഉൾപ്പെട്ടിരിക്കുന്ന നെറ്റ്വർക് ന്റെ വിലാസം ആണ്.
അവസാനത്തെ 64 ബിറ്റുകളെ ഇൻട്ർഫേസ് ഐഡി എന്നു പറയുന്നു.
ഇത് ആ നെറ്റ്വർക് ലെ ഒരു പ്രത്യേക കമ്പ്യൂട്ടർ ന്റെ ഐഡി യെ പ്രതിനിധാനം ചെയ്യുന്നു.
പ്രധാന സവിശേഷതകൾ ഐപിവി6(IPv6) അഡ്രസ്സുകൾക്കായി ഉപയോഗിക്കുന്ന പദങ്ങളുടെ ഗ്ലോസറി
പാക്കറ്റ്-സ്വിച്ച് ഇൻറർനെറ്റ് വർക്കിംഗിനുള്ള ഒരു ഇന്റർനെറ്റ് ലെയർ പ്രോട്ടോക്കോൾ ആണ് ഐപിവി6, കൂടാതെ ഒന്നിലധികം ഐപി(IP) നെറ്റ്‌വർക്കുകളിലുടനീളം എൻഡ്-ടു-എൻഡ് ഡാറ്റാഗ്രാം ട്രാൻസ്മിഷൻ നൽകുന്നു, ഇത് പ്രോട്ടോക്കോളിന്റെ മുൻ പതിപ്പായ ഇന്റർനെറ്റ് പ്രോട്ടോക്കോൾ പതിപ്പ് 4 (IPv4) ൽ വികസിപ്പിച്ചെടുത്ത ഡിസൈൻ തത്വങ്ങൾ കൃത്യമായി പാലിക്കുന്നു.
കൂടുതൽ അഡ്രസ്സുകൾ വാഗ്ദാനം ചെയ്യുന്നതിനൊപ്പം, ഐപിവി4-ൽ ഇല്ലാത്ത സവിശേഷതകളും ഐപിവി6 നടപ്പിലാക്കുന്നു.
നെറ്റ്‌വർക്ക് കണക്റ്റിവിറ്റി ദാതാക്കളെ മാറ്റുമ്പോൾ അഡ്രസ്സ് കോൺഫിഗറേഷൻ, നെറ്റ്‌വർക്ക് റീനമ്പറിംഗ്, റൂട്ടർ അറിയിപ്പുകൾ എന്നിവയുടെ വശങ്ങൾ ലളിതമാക്കുന്നു.
പാക്കറ്റ് ഫ്രാഗ്മെന്റേഷന്റെ ഉത്തരവാദിത്തം അവസാന പോയിന്റുകളിലേക്ക് നൽകിക്കൊണ്ട് റൂട്ടറുകളിലെ പാക്കറ്റുകളുടെ പ്രോസസ്സിംഗ് ലളിതമാക്കുന്നു.
ഒരു അഡ്രസ്സിന്റെ ഹോസ്റ്റ് ഐഡന്റിഫയർ ഭാഗത്തിന്റെ വലുപ്പം 64 ബിറ്റുകളായി നിശ്ചയിച്ച് ഐപിവി6 സബ്‌നെറ്റ് വലുപ്പം സ്റ്റാൻഡേർഡ് ചെയ്യുന്നു.